
מהות התביעה: 

נזיקין – נזקי גוף


סכום התביעה: 

אינו ניתן להערכה. 
סכום אגרת 
בית המשפט: 
763 ₪ (לפי ס' 34 בתוספת 2 לתקנות בתי המשפט (אגרות), תשס"ז- 2007).
תיקים קשורים: 
לא קיים הליך נוסף בבית משפט או בבית דין, בקשר למסכת עובדתית דומה.
כתב תביעה

הזמנה לדין 
הואיל והתובעת הגישה כתב תביעה נגדך, המצורף בזאת, אתה מוזמן להגיש כתב הגנה בתוך 60 ימים מיום שהומצאה לך הזמנה זו.
לתשומת ליבך, אם לא תגיש כתב הגנה אזי לפי תקנה 130 לתקנות סדר הדין האזרחי, התשע"ט-2018 תהיה לתובעת הזכות לקבל פסק דין שלא בפניך. 

1. תיאור תמציתי של בעלי הדין:
1. הנתבעת הינה רשות מקומית/מועצה אזורית הפועלת על פי דין, אשר בכל הזמנים הרלבנטיים לתביעה זו היתה הבעלים ו/או המחזיקה ו/או האחראית לתחזוקת המדרכות והכבישים בתחום שיפוטה.   
2. התובעת, ילידת 8.2.1989 נפגעה כתוצאה ממפגע אשר מצוי בשטחה של הנתבעת.
2. הסעד המבוקש:
3. התובעת נפגעה בתאונה כתוצאה מרשלנותה של הנתבעת, במעשה או במחדל, ו/או כתוצאה מהפרת חובות חקוקות על ידה  ועל כן עותרת התובעת לפצותה בגין הנזקים שנגרמו לה.  
4. לאחר התאונה ומחמת תוצאותיה, מתקשה התובעת בביצוע עבודתה, נזקקת להפוכות ממושכות במהלכה ונגרמו לה הפסדי שכר.
5. מאז התאונה ומחמת תוצאותיה מוגבלת התובעת בביצוע פעולות יומיומיות שונות היא נזקקת למעקב רפואי, טיפולים, עזרת  הזולת ותיזקק לאלה גם בעתיד.
6. עקב התאונה ותוצאותיה, בשים לב לאופי הפגיעה, מתקשה התובעת בניידות ונזקקת להוצאות בגין עזרת הזולת והוצאות נסיעה מוגברות. 
1. להלן פירוט נזקי התובעת:
1. נזק מיוחד:
(1) הפסדי השתכרות/גריעה מכושר ההשתכרות בעבר- 
    
  85,000   ₪
(2) עזרת הזולת בעבר – 





  25,000      ₪   
(3) הוצאות רפואיות ופארה רפואיות ונסיעות לטיפולים בעבר–    
  18,000       ₪
(4)  הסעות מיוחדות ושימוש מוגבר במוניות בעבר –  

  12,300      ₪
2. נזק כללי:
כב' בית המשפט מתבקש לפסוק לתובעת פיצוי הולם בגין נזקיה, בין היתר, בראשי הנזק הבאים:
(1) הפסדי השתכרות בעתיד, על-פי מידת מוגבלותה התפקודית של התובעת, או,  לחילופין, בהתאם לשיעור נכותה הרפואית, לרבות הפסדים בתקופת הפנסיה.
(2) עזרת הזולת בעתיד.
(3)  הוצאות רפואיות ופארה-רפואיות ונסיעות לטיפולים בעתיד.
(4) הסעות מיוחדות ושימוש מוגבר במוניות בעתיד.

(5) פיצוי בגין נזקיה הלא ממוניים של התובעת.  
3. תמצית העובדות הנחוצות לביסוסה של עילת התביעה:
2. בתאריך 14.12.22, עת הלכה ברחוב אברבנאל, בבני ברק, נתקלה התובעת במפגע מסוג מרצפת בולטת והתובעת נפלה ונחבלה בגופה (להלן:"התאונה").
רצ"ב תמונות המפגע, מסומנות "כנספח 1".
3. התובעת תטען כי המדובר הוא בחפץ מסוכן אשר היה בבעלות ו/או בשליטת הנתבעת ומן הטעם הזה על הנתבעת  להוכיח כי לא באשמה אירעה התאונה.
4. לחילופין, תטען התובעת, כי התאונה אירעה מחמת הפרת חובות חקוקות ע"י הנתבעת ו/או עקב התרשלותה, אשר באו לידי ביטוי, בין היתר, במעשים ו/או במחדלים הבאים:
(1) לא דאגה ו/או לא פיקחה על המדרכות ולא דאגה להסיר מכשולים/מפגעים.
(2) לא דאגה לבטיחות התשתיות המוצבות בעיר.
(3) לא דאגה לתקינותן ולתחזוקתן הראויה התשתיות העירוניות, למרות שצפתה או צריכה היתה לצפות שהולכי הרגל עלולים להיפגע מהמפגע.
(4) לא הזהירה את הולכי הרגל מפני המפגע.
(5) לא דאגה להסרת המפגע.
(6) לא דאגה לגדר את המפגע.
(7) לא עשתה דבר או לא עשתה די למניעת התאונה.
(ח) נהגה בחוסר זהירות ו/או בחוסר אכפתיות.
(ט) לא נהגה כפי שעיריה סבירה וזהירה היתה נוהגת בנסיבות דומות.
(י)הפרה את חובותיה החקוקות בסעיפים 235, 249 (29) לפקודת העיריות (נוסח חדש).   
5. לאחר התאונה טופלה התובעת במוקד קופת חולים שם אובחנה, בין היתר, חבלה בברך שמאל ובגב והומלץ לה על נטילת משככי כאבים, המשך מעקב רפואי ומנוחה.
6. התובעת אשר המשיכה לסבול מכאבים והגבלה בתנועות ברך שמאל, כמו גם כאבים והגבלה בתנועות עמוד השדרה, טופלה במסגרת קופת החולים והופנתה לביצוע טיפולי פיזיותרפיה, נטילת משככי כאבים ומנוחה בהתאם להתקפי כאב.
7. התובעת ביצעה סדרת טיפולי פיזיותרפיה בסופה לא הושגו המטרות, התובעת נותרה עם כאבים והגבלה בתנועות עמוד השדרה וכאבים והגבלה בתנועות רגל וברך שמאל והוחלט להפנותה לביצוע המשך טיפול בניית תוכנית טיפולית והמשך נטילת משככי כאבים.
רצ"ב תעודות רפואיות, מסומנות "כנספח 2".
8. ד"ר תומר קרבאל, מומחה בכירורגיה אורתופדית, אשר בדק את התובעת קבע כדלקמן:
"...מעקב ממושך עם כאבי גב והגבלה בתנועות כיפוף והטיה

לציין בגיל 15 אירוע כאבי גב שחלף לחלוטין. 19 שנים האחרונות ללא תלונות עד התאונה.
לאחר שבדקתי ועיינתי במכלול המסמכים בתיק אני סבור כי נותרה נכות צמיתה עקב התאונה- הגבלה קלה בגב"
9. בסיכום קובע המומחה המלומד את נכותה הצמיתה של התובעת כדלקמן:
10% לפי סעיף 37(7)א הגבלה קלה בתנועות עמ"ש המותני.
רצ"ב חוות דעת ד"ר קרבאל, מסומנת "כנספח 3".
10. מאז התאונה סובלת התובעת מכאבים והגבלה בתנועות עמוד השדרה המותני, מקושי בעמידה והליכה ממושכות, מקושי בעליה וירידת מדרגות, מקושי בכיפוף והרמה, קושי בכריעה, מקושי ביציבה ונשיאה, מכאבים בגפיים, והטיפולים בה צפויים להימשך גם בעתיד. 
11. התובעת עובדת בתחום ההיי-טק, עבודה הכרוכה מעצם טיבה וטבעה בישיבה ממושכת, מתקשה לאחר התאונה ומחמת תוצאותיה בביצוע עבודתה, נזקקת להפוגות ממושכות במהלכה ונגרמו לה הפסדי שכר.
12. מאז התאונה ומחמת תוצאותיה מתקשה התובעת בניהול משק ביתה ובגידול ילדיה, היא נזקקת לעזרת הזולת ותיזקק לה גם בעתיד.
13. מחמת התאונה ותוצאותיה נגרמו לתובעת הוצאות בגין נסיעות מיוחדות ומוניות והיא תיזדקק להוצאות אלה גם בעתיד.
4. העובדות המקנות סמכות לבית המשפט:
14. הנתבעת  חייבת לפצות את התובעת בגין אחריותה לתאונה כמפורט לעיל.
15. כל הטענות בכתב תביעה זה נטענות במצטבר או לחילופין, הכל לפי תכנן והקשרן. 

16. לבית משפט נכבד זה הסמכות לדון בתביעה על פי מהותה, ערכה ומקום ניהול  עסקי הנתבעת.
אשר על כן, מתבקש כב' ביהמ"ש להזמין את הנתבעת לדין ולחייבה, לפצות את התובעת כמפורט לעיל, בצירוף ריבית חוקית מירבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.
                                                                                          ______________






              אריאל פרייברג, עו"ד








          ב"כ התובעת

